Udnyt sundhedspotentialet i sukkers samspil med kroppen - Anette Sams
Udnyt sundhedspotentialet i sukkers samspil med kroppen
1-dagskursus/efteruddannelse af sundhedspersonale
Sundhedspersonale (læger, tandlæger, sygeplejersker, diætister) i kommuner, regioner, sundhedshuse mv.
Kroppen har en lang række sundhedsfremmende mekanismer. En del af dem forhindres i arbejdet under og efter stigninger i blodsukkeret. På denne kursusdag giver Anette Sams en helt unik faglig indsigt i sukkers biologi og i hvordan vi bedre hjælper vores patienter med at opbygge og tage ansvar for en solid sukkerstrategi. Resultaterne nås ved at opgradere patienternes personlige viden om deres egen biologi for det er langt lettere at følge meningsfyldte råd end tomme instruktioner og løftede pegefingre.
Kurset er et 1-dags-kursus, hvor sundhedspersonale kombinerer deres stærke sundhedsfaglige og ernæringsfaglige ekspertise med en solid biologisk overbygning. Med en bred, nuanceret og opdateret indsigt i sukkers biologi får deltageren langt bedre muligheder for at hjælpe og motivere sine patienter med at skabe en positiv sundhedsspiral, et højere energiniveau, et varigt vægttab.
Kursusdagen indeholder følgende læringsområder:
• Genopfriskning af kulhydratstofskiftet og dets primære og sekundære organer.
• Komplet gennemgang af alle fysiologiske og farmakologiske muligheder for blodsukkerregulering.
• Sukkers samspil med stofskiftehormonerne (insulin, glucagon, GLP-1, leptin, ghrelin).
• De forskellige sukkermolekylers (glukose, fruktose, galaktose) biologi i kredsløb og celler.
• Sukkermolekylernes samspil med immunsystemet og inflammationsprocesserne.
• Hvis sukker var et lægemiddel.
• En gennemgang og biologisk oversættelse af danske og internationale officielle kostråd.
• Den situationsbestemte kostpyramide.
Hvordan tilmelder man sig kurset?
Er I en hospitalsafdeling, et lægehus, en klyngesammenslutning af praktiserende læger, et diætisthus eller anden faglig sammenslutning eller arbejdsplads kan I sende en uforpligtende forespørgsel på jeres unikke uddannelsesdag på sams@epoqe.dk
Er du enkeltperson, som ønsker efteruddannelsen, kan du tilmelde dig mit åbne kursus hos LIVA kurser www.livakurser.dk.